Joonas Ikonen

Joonas Janne Juhani Ikonen (s. 8. maaliskuuta 1987 Kuopio) on suomalainen mäkihyppääjä. 

Keväällä 2005 Ikonen voitti nuorten maailmanmestaruuden normaalimäessä ja oli mukana voittamassa joukkuemäen pronssia. Kaudella 2004–2005 hän kiersi Continental cupia, missä hänen paras osakilpailusijoituksensa oli neljäs.

Kaudella 2005–2006 Ikonen kiersi maailmancupia ja sijoittui kahdesti kymmenen parhaan joukkoon. Seuraavilla kausilla hän kilpaili Continental Cupissa.

Ikonen on 187 senttimetriä pitkä. Seuratasolla hän edusti Puijon Hiihtoseuraa.

Lähteet 

Suomalaiset mäkihyppääjät
Vuonna 1987 syntyneet
Elävät henkilöt